فمّة مبدأ باريتو، كان ما تعرفوهش، نفسروهولكم قبل ما نرجعو لموضوعنا: 80 بالميا من إلّي يصير راجعين ل20 بالميا من الأسباب. وكان نحكيو على كلامك للعرف توّة نفهمو إلّي 80 بالميا من نجاحك ما يكون كان في 80 بالميا من التحضير متاعك.
حضر المطالب متاعك وأولوياتك: "كان ما ناخذش زيادة، ناخذ بريم ولاّ سمارت فون، بي سي جديد، اشتراك في صالة متع سبور، تيكيات ريستو، وعلاش لا، نهار نخدم من الدار في الشهر ولا ف يالجمعة.. كل شي تحصلو باهي.
أخدم على هيّتك:
أحكي بتربية، حاول أقنع وكون متفهّم. وخاصّة أعرف وين تاقف في الكلاموما تدخلش في عركة باش ما تخسرش كل شي.
أعرف تجاوب وأبقى مركّز:
بالطبيعة كل عرف يستعمل نفس الحجّة (الي ساعات تطلع غالطة): ما فماش فلوس.
ما تسلّمش، في عوض 50 دينار في الشهر، تنجّم تطلب بريم متع عطلة ولاّ بريم أخرى. وكان بالحق ما تحبّش الخسارة، أعمل سوايع زايدة ووأطلب: بريم على خدمتك وحط هدف وأوصلّو باش تربح.
ملخّر، ما تخليهاش تتعدّى عليك: كان عرفك حاشتو بيك بالحق، توّة يعديّلك ويعطيك حقّك. يعرف اذا كان باش يقلّك لا على كل شي وما يزيدكش باش تولي تخمم كان في حاجة وحدة: تمشي تفركس خدمة أخرى. وما تقولش في تونس ما فماش، تهنّى، الباهين والخدامة ما يقعدوش بطّالة.